**ОБЯВА**

Върховен касационен съд събира оферти за избор на изпълнител за сключване на договор за директно възлагане по реда на чл. 20, ал. 4, т.3 от ЗОП с предмет: **„Доставка на канцеларски материали и офис принадлежности за нуждите на Върховен касационен съд“** съобразно Техническа спецификация на Възложителя, приложена към настоящата обява.

**I. Изисквания към участниците.**

**1.** Участникът да е изпълнил минимум **1 /една/** **доставка** през последните **три години**, чийто предмет е идентичен или сходен с предмета на обществената поръчка, считано от датата на подаване на офертата.

Поставеното изискване се доказва със списък на доставките, които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената доставка.

**2.** Участникът следва да удостовери качеството на копирната хартия със сертификат за качество от производителя и/или лабораторни анализи удостоверяващи съответствието на стоките със изискванията на възложителя заложени в спецификацията или еквивалентни документи.

Поставеното изискване се доказва със копие от сертификат за качество от производителя и/или лабораторни анализи или еквивалентни документи.

**3.** Участникът, избран за изпълнител при подписване на договора представя документ - гаранцията за изпълнение в размер на **3%** от прогнозната стойност на договора без включен ДДС.

Гаранцията се представят в една от следните форми:

1. парична сума;

2. банкова гаранция;

3. застраховка, която обезпечава изпълнението чрез покритие на отговорността на изпълнителя.

Участникът, определен за изпълнител, избира сам формата на гаранцията за изпълнение.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

При представяне на гаранцията във вид на платежно нареждане – паричната сума се внася по сметка на ВКС – IBAN: BG15BNBG96613300178103, BIC:

BNBGBGSD, към БНБ банка, на името на ВКС.

**II. Съдържание на офертата:**

**1.** oпис на представените документи;

**2.** списък на доставките, които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената доставка;

**3.** копие от сертификат за качество от производителя и/или лабораторни анализи или еквивалентни документи удостоверяващи качеството на копирната хартия;

**4.** **Ценово предложение** – изготвя се от участника в съответствие с посочените артикули в техническата спецификация с посочване на ед.цена без вкл. ДДС и с вкл. ДДС и посочване на обща цена на всички артикули без вкл. ДДС и с вкл. ДДС;

**5.** **Мостри.** Към офертите участниците следва да представят мостри за описаните артикули в техническата спецификация. Мострите следва да са опаковани отделно от документите в непрозрачна опаковка (плик, кашон или др.) като се обозначават по начин, от който да е видно наименованието на обществената поръчка, за която се представят мострите, участника, включително участниците в обединението, когато е приложимо, адрес за кореспонденция, телефон и по – възможност – факс и e-mail.

Мострите, които следва да се представят, са както следва:

1. Химикал обикновен – 0.7 мм, за еднократна употреба, цветове син, черен, червен, зелен – представя се мостра само от един цвят, по преценка на участника;

2. Автоматичен молив – дебелина на писеца 0,5 мм, ергономична грип зона, вградена гума, цвят черен;

3. Антистатични кърпички за офис техника, 100 бр. в кутия- с по-добра херметизация на кутията, непозволяваща изсушаване на кърпичките при първоначално отваряне на кутията;

4. Батерии ААА – алкални, LR03, блистър 4 бр. - със срок на годност при доставка, не по-малък от 12 месеца от срока посочен от производителя.

5. Батерии АА – алкални, LR6, блистър 4 бр. - със срок на годност при доставка, не по-малък от 12 месеца от срока посочен от производителя.

6. Батерии 6F22 – 9V, алкални – 50 бр. – със срок на годност при доставка, не по-малък от 12 месеца от срока посочен от производителя.

7. Батерии LR 20 – 1,5 V, алкални – 40 бр. – със срок на годност при доставка, не по-малък от 12 месеца от срока посочен от производителя.

8. Гума за молив, от естествен каучук, за чернографитни и цветни моливи. Размер 34х26х8 мм;

9. Кубче самозалепващо – 76х76 мм, 100 бр. – различни цветове;

10. Кубче самозалепващо 20х50 мм, по 4 бр. различни цветове (индекси);

11. Кубче самозалепващо – 100х75 мм, 100 броя;

12. Ластици широки, дебелина 1,4 мм, ф60 мм, кутия от 100 гр., опаковъчни;

13. Ластици, цветни, диаметър 64 мм, 100 гр.;

14. Лепило канцеларско, сухо – 20 гр.;

15. Ножица, 25 см, остриета от неръждаема стомана, ергономични дръжки;

16. Папка дело с връзки и текстилен гръб – бял цвят, 8 см;

17. Папка с ластик с 3 капака – еластичен цветен картон (гланциран), формат А4;

18. Пътна книжка за МПС, за тримесечен отчет, с графа за изминати километри в градски условия;

19. Подложка за компютърна мишка – размер 260х220х6 мм, черен цвят;

20. Телбод машинка – 30 листа,метален корпус;

21. Тънкописец – ролер, капачка с цвета на мастилото, подходящ за писане върху индигирани копия, 0,4 мм, цветова гама: син, черен, червен и зелен. Представя се мостра само от един цвят, по преценка на участника;

22. Химикал – мек грип с метално тяло и клип, метален връх 0,5 мм, лукс;

23. Хартия за копирни машини и лазерни принтери за двустранно печатане: формат А4.

24. Самозалепващи индекси PVC, 45х12 мм, 5 цвята х 40 индекса, неон – 200 бр.

В процеса на преглед на всички артикули/мостри, представени за преглед от възложителя, е възможно да бъде нарушена целостта им.

Възложителят връща всички мостри на участниците, включително и тези с нарушена цялост, в срок до 10 дни с приемно-предавателен протокол.

Възложителят ще задържи мострите на участника, с който е сключен договорът за поръчката, до приключване на договора.

**III. Подаване на офертата**

Офертата се подава в запечатана, непрозрачна опаковка, върху която се посочва:

1. наименованието на поръчката, за която се подава оферта;

2. наименованието на участника, включително участниците в обединението, когато е приложимо;

3. адрес за кореспонденция, телефон и по – възможност – факс и e-mail.

**Срок за подаване на офертите: до 30.06.2021 г.,** всеки работен ден от **08,30 часа до 17,00 часа,** на адрес: гр. София 1000, бул. „Витоша” № 2, Съдебна палата, Върховен касационен съд, **регистратура на ВКС**. Ако участникът изпраща офертата чрез пощенска или куриерска услуга, разходите са за сметка на участника.

**IV. Допълнителна информация**

**Прогнозна стойност:** **20 833 лв**. **(двадесет хиляди осемстотин тридесет и три лева) без включен ДДС;**

**Критерии за възлагане:** най - ниска цена;

**Срок на изпълнение**: 12 месеца от подписване на договор;

***Приложение:*** Техническа спецификация.